# data[].attributes.headline
VELKOMMEN TIL KUNSTHAL KONGEGAARDENS KUNSTVANDRING på Halsskov

# data[].attributes.subject
VELKOMMEN TIL KUNSTHAL KONGEGAARDENS KUNSTVANDRING på Halsskov

# data[].attributes.body
Kunsthal Kongegaarden præsenterer KUNSTVANDRING igennem Korsør Centrum.

Her kan du se fotografier af skulpturerne rundt om i centrum. Under hvert fotografi, vil du læse en beskrivelse af værket. Beskrivelsen er skrevet af kunsthistoriker og kunstfaglig leder af Kunsthal Kongegaarden Henrik Broch-Lips.

# data[].attributes.body
Placering: Gl. Banegaard

Korsørs tidligere station er bygget mellem 1904 og 1906 og blev placeret nord for havneindløbet ved de store færgelejer. Den er opført i to etager med tagetagen som mansardtag. Med kobbertag og detaljeret udsmykning fik bygningen en markant udformning.

Indgangspartierne er således fremhævet ved hjælp af puds som kontrast til den murede facade, og fremstår som barokkens risalitter, der er de bygningsdele, som er trukket frem i forhold til resten af facaden. Også mandzardtaget, de småsprossede vinduer og tagkvistene vidner om inspiration fra barokken.

Over hovedindgangen, i det man kalder segmentfrontonen, er der passende installeret et relief, der forestiller de to romerske guder Neptun og Merkur. I den romerske mytologi var Neptun havets gud og Merkur var symbolet for kommunikation, handel og hurtighed.

Stationens karakteristiske knæk skyldes forholdene på stedet. Den ikoniske bygning er tegnet af arkitekt Heinrich Wenck og blev fredet i 1992.

Indtil 1997 og den endelige indvielse af Storebælts-forbindelsen samt den nye stationsbygning 3 km fra centrum var den klassicistiske og smukke banegaard knudepunkt for togtrafikken til Storebæltsfærgerne.

# data[].attributes.body
Materiale: 2,3 tons blå rønnegranit (350x40x140 cm)

Opstillet: 2014
Placering: Revvej, plænen foran Korsør Bibliotek.

Bevilget til Halsskov Lokalråd af Stig Hansens Fond.

Søren Schaarup er født i 1952 på Frederiksberg. Han er uddannet lærer, men har arbejdet som professionel kunstner siden 1999 og er medlem af en række anerkendte kunstnerorganisationer som Aurora og Billedhuggerne.dk.

Han har modtaget Carl Nielsen og Anne Marie Carl Nielsens legat og blev i 2013 valgt som årets Nordea kunstner.

Hans værker har været repræsenteret på adskillige udstillinger i Danmark og i udlandet, ligesom han har forestået mange og store udsmykningsopgaver for en lang række firmaer, offentlige institutioner og private.

Han arbejder ofte stedspecifikt og til opgaven i Korsør valgte han at skabe en portal som kontrast til de flade anonyme omgivelser. Skulpturen illuderer en port mellem de to bydele Korsør og Halsskov. Delt i to dele og med sit hul i midten er den samtidig et symbol for åbenheden i biblioteket.

Søren Schaarups værker er nonfigurative og spænder fra tonstunge monumentale skulpturer til små skulpturelle vandsten og unikke gravsten, oftest i et stringent organisk formsprog.

Han underviser bl.a. i kunstfaglige fag på skoler, seminarier og Danmarks Pædagogiske Universitet. Søren Schaarup er tidligere formand for Dansk Billedhuggersamfund og medlem af bl.a. Vestsjællands Arbejdende Kunstværksteder.

# data[].attributes.body
Materiale: Granit

Opstillet: 1994

Placering: Terrassen v. Korsør Bibliotek.
Gave fra Ny Carlsberg Fonden.

Billedhuggeren Erik Varming er uddannet ved Det Kongelige Danske Kunstakademi 1960-66. Hans tidligste arbejder var naturalistiske skildringer af dyr og mennesker, men i de senere år har han med inspiration fra naturen og menneskets indre organer samt indvolde skabt en række abstrakte skulpturer i organiske former.

Han arbejder ofte i sten eller bronze og bearbejder materialet med stor omhu efter at have fundet ind til formen i materialet. Fasthed i form og indhold tilsat en portion flygtighed er en integreret del af skulpturens puls.

Trods den hårde granit har Erik Warming således formået at give sin blankslebne skulptur ved Korsør Bibliotek et organisk udtryk.

Den består af granit- og marmorelementer i forskellige farver og refererer derfor til en bred tradition for skulpturbemaling og mosaikarbejder, vi kender fra den græsk-romerske antik og den kristne middelalder.

Den flerfarvede skulptur er nærmest som et fremmed sprog, og fremstår som en slags billedhieroglyffer eller runer. Måske man kan skimte noget genkendeligt, som for eksempel et øje, en tarm, en snegl eller et dyr, der træder ud af den samlede masse.

I 2011 blev Erik Varming tildelt Eckersberg Medaljen for "sit enestående og konsekvente arbejde med skulpturens væsen." Han modtager statens livsvarige hædersydelse og bor i Kalundborg.

# data[].attributes.body
Materiale: Relief støbt i gips

Opstillet: 1988

Placering: Korsør Bibliotek v. terrassen - Bernstensgade 3. Ejer: Isensteinsamlingen (Slagelse Kommune)

Harald Isenstein (1898-1980) skabte sandsynligvis værket Ungdom i 1964, da et lignende relief med samme årstal kan ses på Grenå Gymnasium. Værket er udlånt fra Kongegaardens Isensteinsamling, og blev installeret på den ydre biblioteksvæg i 1988.

Motivet er en intim situation mellem to unge. Deres ansigter ses i profil, og de er begge nøgne og sidder ned. Hver med et klæde, der skjuler deres køn. Han holder hendes hånd, og begges ben og arme griber ind i hinanden.

Harald Isenstein blev født i Hannover som søn af jødiske forældre. Han viste tidligt sit særlige talent for formgivning og blev optaget på Die Königliche Akademie der Künste i Berlin i 1917. Studierne blev imidlertid afbrudt, da han blev sendt til fronten i slutningen af 1. verdenskrig.

Efter krigen var han særdeles aktiv i tyvernes sprudlende kunstliv i Berlin og udstillede flere gange på de kendte Berliner Sessioner. Sammen med sin kone Hildegard måtte han flygte fra nazismen sommeren 1933, hvor de bosatte sig i København.

Isenstein er kendt for sine mange portrætbuster af berømte personer som Albert Einstein, Niels Bohr, Karen Blixen og dronning Margrethe.

Mange ældre husker Harald Isenstein som en dygtig kunstpædagog, der både formidlede kunst til børn og unge i tv og radio og underviste voksne på sin egen kunstskole.

# data[].attributes.body
Materiale: Granit

Opstillet: 2002

Placering: Bibliotekstorvet, Halsskov.
Ejer: Slagelse Kommune (?)

På torvet ved Halsskovvej 1 kan man opleve vandskulpturen Mimers Brønd, der er udført i norsk hvid Tolga granit.

Værkets titel synes inspireret af placeringen lige ved siden af Korsør Bibliotek, for ifølge den nordiske mytologi var vandet i Mimers Brønd fyldt med visdom.

Brønden lå ved livstræet Yggdrasils rod og ejedes af verdens klogeste mand, guden Mimer, der hver dag drak sig til klogskab af dens vand.

Værket er skabt af Jesper Neergaard, der er selvlært billedkunstner og forfatter. Han arbejder fortrinsvis tre-dimensionelt i materialer som marmor, granit og andre stenarter, men han har også skabt en række litografier og tusindvis af tegninger.

Hans skulpturer fremstår abstrakte, men er oftest med afsæt i inspiration fra den organiske verden eller kunstneriske fortolkninger af tidligere kunstneres organ-studier.

Som i Mimers Brønd samler Jesper Neergaard sine skulpturer af mindre delelementer, der hver for sig er konkrete og sluttede former. Den kompositoriske helhed er vigtig, og intet synes tilfældigt eller overflødigt i det stramme, glatte udtryk.

En større indsamling blandt byens virksomheder med bidrag fra Vestsjællands Amt og Korsør Kommune gjorde det muligt at realisere Mimers Brønd i 2002.

# data[].attributes.body
Materiale: Bornholmsk blå granit

Opstillet: 2014

Placering: Halsskovvej krydset v. Dyrehovedgårds Alle. . Bevilliget af Stig Hansens Fond.

Titlen fortæller os, at de to flade skulpturer sandsynligvis er en reference til det bølgende vand i Storebælt. Begge skulpturer er blankpolerede på toppen og kan derfor fint bruges som bænke.

De rå og groft huggede dynamiske former i granit står i kontrast til de fint polerede overfladers stringente bearbejdning. Herved bliver der skabt rum for en visuel dialog.

Som billedhugger er Søren Schaarup oftest inspireret af omgivelsernes organiske former og særlige strukturer, som han manipulerer, fordrejer og transformerer til abstrakte og nonfigurative skulpturer.

Han foretrækker at forme sine skulpturer i granit og har primært arbejdet med monumentale udsmyknings- og bestillingsopgaver til offentlige rum, firmadomiciler og private i ind- og udland.

Søren Schaarup er født i 1952 på Frederiksberg. Er uddannet lærer, men har arbejdet som professionel kunstner siden 1999 og er medlem af en række anerkendte kunstnerorganisationer som Aurora og Billedhuggerne.dk.

Er tidligere formand for Dansk Billedhuggersamfund, medlem af Vestsjællands Arbejdende Kunstværksteder og har også siddet som kunstfaglig i bestyrelsen for Carl Nielsen og Anne Marie Carl-Nielsens Legat 2017-2021.

Hans værker har været repræsenteret på adskillige udstillinger i Danmark og i udlandet, ligesom han har forestået mange og store udsmykningsopgaver for en lang række firmaer, offentlige institutioner og private.

# data[].attributes.body
Materiale: Bronze

Opstillet: (1976)

Placering: Halsskovvej v. Dagcenter Teglværksparken

Ejer: Slagelse Kommune

Hanne Varmings fritstående og figrative skulptur ’Mor med børn’ i Teglværksparken er et fint eksempel på Hanne Varmings mange skildringer af dagligdags-og øjebliksbegivenheder med børn, mødre eller ældre koner.

Hun viser også her sin særlige evne til at bearbejde almene, og måske tilmed banale, motiver til enkle, varme og vedkommende udtryk.

Hendes figurative, let afkodelige skulpturer er folkekære og er opstillet over det meste af landet på pladser og i offentlige institutioner. Blandt de mest kendte er ’Hyldemor’ på Kultorvet, hvor en ældre mand og kone sidder hensunkne på en bænk, ’Konen med æggene’ i Odense og ’Piger fra Paris’ i Kastrup Lufthavn.

Hanne Varming (1939-2022) er uddannet på det Kgl. Danske Kunstakademi 1958-65, men debuterede allerede på Charlottenborgs Forårsudstilling i 1963. Hun har udstillet flittigt bl.a. som medlem af Galleri A-gruppen i 1971-86, Kammeraterne fra 1973-2001 og Corner fra 2001-2019.

Hun har modtaget en række hædersydelser bl.a. Akademiets Guldmedalje (1964), Statens Kunstfonds 3-årige arbejdslegat (1969, 1974), Niels Mathiesen Prisen 1983, Eckersbergs Medaille 1988, Anne Marie Telmányis Legat 1993, Niels Wessel- Bagge Art Foundation (1996).

I 1990 fik hun den livsvarige ydelse fra Statens Kunstfond og i år 2000 blev hun tildelt Ridderkorset.

# data[].attributes.body
Materiale: Egetræ

Opstillet: 2017

Placering: Aktivitetscentret Teglværksparken, Halsskovvej Ejer: Uafklaret, men sandsynligvis aktivitetscentret.

Den oprindelige skovarbejder Allan Bo Jensen er autodidakt som kunstner og har flittigt brugt sine motorsave til at skabe træskulpturer i alle størrelser og figurative former. Han driver skulpturværkstedet ’Sjov med træer – træer for sjov’ og beskæftiger sig også med undervisning, træklatring og træpleje.

I forbindelse med et skoleprojekt på Broskolen i Korsør skabte han sammen med 4.B træskulpturen Teglværker, der er opstillet i Teglværksparken, hvor Korsør Teglværk (Kähler) tidligere lå fra midten af 1800-tallet og frem til 1970.

Motivet er en teglværksarbejder, som blev udskåret af en to ton tung egetræstamme fra et 350 år gammelt fynsk egetræ. Figuren blev brændt i kanterne og smurt ind i olie, så der er en chance for at den kan holde nogle år.

Teglværksarbejderen er i færd med at stable mursten og hans ryg er fremstillet krum måske for at illustrere, at hans krop er påvirket af mange års løften på tunge mursten.

Allan Bo Jensens Teglværker erstattede Jens Andersens 20 år gamle udskårne teglværksarbejder, der var udført i elmetræ og som derfor gik til.

For at eftertiden kan få adgang til baggrunden for projektet er et dokument med alle projektdeltagernes navne lagt i et forseglet drænrør og gravet ned ved siden af skulpturen.

# data[].attributes.body
Materiale: Bronze

Opstillet: u.å.

Placering: Korsør Station
Ejer: Banestyrelsen

Midt i Korsør Stations forhal står en kolossal bronzeskulptur skabt af den danske billedhugger Hein Heinsen (f. 1935). Den er abstrakt og sat sammen af både moderne, klassiske og geometriske former, der samlet skaber en massiv, dynamisk blok. Skulpturen fremstår både ubevægelig og rastløs - måske fordi de lige linjer og rette vinkler støder op imod et organisk virvar.

Umiddelbart forestiller værket ingen genkendelige figurerer, men ulogiske knopskydninger og titlen Krystalstruktur tyder på, at inspirationen kan have været krystaller i alle mulige former. Når man bevæger sig rundt om værket er figurens omrids under konstant forvandling, så fokus er snarere rettet mod betragterens oplevelse af værket end på kunstneren som afsender og geni.

Hein Heinsen er uddannet i 1963 fra det Det Kgl. Danske Kunst- akademi. Siden har han eksperimenteret med at gøre kunsten fri af den naturalistiske tradition i sit forsøg på at skabe enkle, åbne og anonyme skulpturer, der i stedet for at henvise til verden fremstår som genstande i sig selv på linje med industrielt fabrikerede produkter.

Inspireret af postmodernismens opgør med den store fortælling, og kronologisk enstrengede historie, skaber Heinsen sine værker ud af traditionelt uforenelige stilretninger og gør op med klassiske begreber som harmoni, originalitet og fortælling. Han fik Eckersberg medaljen 1986 og Thorvaldsens Medalje 1992.

# data[].attributes.body
Materiale: Sten

Opstillet: 2006

Placering: Rundkørsel ved Tårnborgvej og afkørsel 42.

Ejer: Slagelse Kommune

Den forhenværende Korsør Kommune bad billedhuggeren Benny Forsberg om at lave et forslag til udsmykning af Tårnborgvejs fire rundkørsler fra Energivej i nord til Gamle Banegårdsplads i syd.

For at undgå at fylde de enorme landskabs- og byrum ud med store strittende skulpturer ville Forsberg løse opgaven som en udsmykningsopgave, der snarere skulle markere et samlende centrum end et kunstnerisk udsagn.

Til alle fire skulpturer tog han udgangspunkt i en komprimeret tung "kerne", der blot ved sin placering og proportionering markerer aksen i rummet og kun antydningsvist udfolder en fortælling.

Formelt har han ladet cirklen og ellipsen følge vedtagne, klassiske vækststrukturer som Fibonaccis talrække og det gyldne snit. Alle skulpturer er spejlinger om egen akse og udstyret med en horisontlinje, som refererer til vandoverfladen ved Storebælt og Noret, hvor byen og landskabet spejler sig i vandet.

De fire skulpturer repræsenterer hver sin side af byens karakter og rummer samtidig en havnebys grundlæggende modsætning om både at skulle forsvare oplandet og agere kontakt til den store verden.

Tårnet er hugget af rød Vångagranit, og som indgang til byen refererer det til middelaldertårnets forsvars- og spejdefunktion. I den anden ende af Forsbergs skulpturrække ser man Himlene, der, med sin lange, flade form og placering nær ved havnen, peger ud mod havet.

# data[].attributes.body
Materiale: Sten

Opstillet: 2006

Placering: Rundkørsel ved Motalavej/Ørnumvej.

Ejer: Slagelse Kommune

Den forhenværende Korsør Kommune bad billedhuggeren Benny Forsberg om at lave et forslag til udsmykning af Tårnborgvejs fire rundkørsler fra Energivej i nord til Gamle Banegårdsplads i syd.

Til alle fire skulpturer tog han udgangspunkt i en komprimeret tung "kerne", der blot ved sin placering og proportionering markerer aksen i rummet og kun antydningsvist udfolder en fortælling.

Formelt har han ladet cirklen og ellipsen følge vedtagne, klassiske vækststrukturer som Fibonaccis talrække og det gyldne snit. Alle skulpturer er spejlinger om egen akse og udstyret med en horisontlinje, som refererer til vandoverfladen ved Storebælt og Noret, hvor byen og landskabet spejler sig i vandet.

De fire skulpturer repræsenterer hver sin side af byens karakter og rummer samtidig en havnebys grundlæggende modsætning om både at skulle forsvare oplandet og agere kontakt til den store verden.

Byens kerne er hugget i grå granit og er placeret midt i rund- kørslen, dér hvor Motalavej og Ørnumvej skærer Tårnborgvej. Omgivelserne er præget af et miks af supermarked, benzintank, boliger og et grønt areal.

Skulpturen ligner en kapsel eller måske en særlig grå linse. Tegningerne i overfladen vidner om, at Byens Kerne kunne handle om produktion og potentiel vækst.

# data[].attributes.body
Materiale: Sten

Opstillet: 2006

Placering: Rundkørsel ved Kongebroen.
Ejer: Slagelse Kommune.

Den forhenværende Korsør Kommune bad billedhuggeren Benny Forsberg om at lave et forslag til udsmykning af Tårnborgvejs fire rundkørsler fra Energivej i nord til Gamle Banegårdsplads i syd.

Han løste opgaven som en udsmykningsopgave, der snarere skulle markere et samlende centrum end et kunstnerisk udsagn.

Til alle fire skulpturer tog han udgangspunkt i en komprimeret tung "kerne", der blot ved sin placering og proportionering markerer aksen i rummet og kun antydningsvist udfolder en fortælling.

Formelt har han ladet cirklen og ellipsen følge vedtagne, klassiske vækststrukturer som Fibonaccis talrække og det gyldne snit. Alle skulpturer er spejlinger om egen akse og udstyret med en horisontlinje, som refererer til vandoverfladen ved Storebælt og Noret, hvor byen og landskabet spejler sig i vandet.

De fire skulpturer repræsenterer hver sin side af byens karakter og rummer samtidig en havnebys grundlæggende modsætning om både at skulle forsvare oplandet og agere kontakt til den store verden.

Broerne er hugget ud af en sort granitblok (Diabas) og har tydelige aftegninger af buer, piller og spor. Hermed refererer Benny Forsbergs skulptur sandsynligvis til det tidligere Korsørs mange broer og specifikt til Kongebroen, der som trafikalt bindemiddel var spændt ud over banelegemet i byen.

# data[].attributes.body
Materiale: Sten

Opstillet: 2006

Placering: Rundkørsel ved Revvej/Gl. Banegårdsplads.

Ejer: Opstillet og ejet af Slagelse kommune.

Den forhenværende Korsør Kommune bad billedhuggeren Benny Forsberg om at lave et forslag til udsmykning af Tårnborgvejs fire rundkørsler fra Energivej i nord til Gamle Banegårdsplads i syd.

For at undgå at fylde de enorme rum ud med store strittende skulpturer løste han opgaven som en udsmykningsopgave, der snarere skulle markere et samlende centrum end et kunstnerisk udsagn.

Til alle fire skulpturer tog han udgangspunkt i en komprimeret tung "kerne", der blot ved sin placering og proportionering markerer aksen i rummet og kun antydningsvist udfolder en fortælling.

Formelt har han ladet cirklen og ellipsen følge vedtagne, klassiske vækststrukturer som Fibonaccis talrække og det gyldne snit. Alle fire skulpturer er spejlinger om egen akse og udstyret med en horisontlinje, som refererer til vandoverfladen ved Storebælt og Noret, hvor byen og landskabet spejler sig i vandet.

Skulpturerne viser hver sin side af Korsørs karakter og rummer samtidig en havnebys grundlæggende modsætning om både at skulle forsvare oplandet og agere kontakt til den store verden.

Skulpturen Himlene mimer et skib eller en båd. Værket peger ud mod havneindløbet og symboliserer måske udlængsel, rejse og drømme. Skulpturen er hugget ud af blå brasiliansk granit og er forsynet med kumulusskyer som relief.